Iako je broj nezaposlenih počeo rasti još u srpnju, negativna kretanja sve su veća pa se tako, u odnosu na posljednje dane rujna, broj nezaposlenih u listopadu povećao za 13.025, što znači da u Hrvatskoj posao trenutačno traže 324.234 pojedinca.

Njima je putem Hrvatskog zavoda za zapošljavanje na raspolaganju samo 4388 radnih mjesta.

Unatoč prvotnim prognozama koje su za porast nezaposlenosti tijekom prvih dana jeseni okrivljavale povratak na burzu rada inače nezaposlenih pojedinaca koji su tijekom ljeta privremeno obavljali sezonske poslove, sve je izglednije da je ipak riječ o trajnijem negativnom trendu koji bi se mogao produžiti do kraja godine.

>>Na burzi 311 tisuća nezaposlenih, gotovo 10 posto više nego lani